
ALBU  M  B  A. 

Szép  leányok,  kedves  hölgyek, 
Kik  egy  lelkesítő  csókot 
Nem  adnátok  a  költőnek, 
Mégis  egyre  ostromoltok 

Pár  rimelt  sorért,  emlékül 
Fehér  könyvetekbe  irva. 
Minden  édes  emlék  nélkül  — 
Mire  jó  e  száraz  firka  ? 

Mi  rimelne  össze  szebben, 
Mint  két  szivnek  dobbanása  ? 
A  költő  csak  énekeljen, 
És  a  mennyet  soh'  se  lássa? 


Csak  a  mi  a  szívbe  irva 
Szerelemben  égő  vérrel, 
Az  a  halhatatlan  szikra 
Még  a  sírban  sem  enyész  cl. 

Elmosódik  emlékünkben 
Minden  bölcs  Írásunk,  tettünk ; 
Csak  az  óra  feledhetlen, 
A  melyben  —  elfeledkeztünk  . 


DE  PROFUXDIS. 

Mint  az  árva  holt  anyára, 
Ugy  borulok  rád,  hazám. 
Hideg  vagy,  fekete,  sárga  ; 
Alszol-e,  vagy  valahára 
Meg  vagy  halva  igazán  ? 


A  csatában  el  nem  estél, 
Csak  leraktad  fegyvered. 
Jó  sokáig  szenderegtél ; 
Halkan  álmodban  beszéltél, 
Látva  fényes  képeket 

Eljövendő  nagy  napokról  .  .  . 
„Leszen  ugy  mint  régen  volt". 
Vagy  talán  már  nem  is  alszol, 
Csak  pihensz,  vársz,  hallgatózol, 
Hogy  ki  hived,  árulód? 


Fiaid  már  vetkőztetnek, 
Osztoznak  ruháidon. 
„Ez  az  enyim,  ez  a  tied" 
S  e  fölött  hogy  verekednek  ! 
Vagy  talán  én  álmodom  ? 


Neked  éltem,  érted  éltem, 
Önfeledten,  igazán. 
A  mi  tüz,  láng  volt  szivemben, 
Oltárodon  elégettem  ; 
Mindenem  föláldozám. 


Jutalmul  mást  nem  kívánva : 
A  te  dicsőségedet. 
Szenvedésem  mind  nem  fájna, 
A  csalódás,  hogy  hiába ! 
Őrüléssel  fenyeget. 


A  nagyobbak,  erősebbek 
Tőled  eltaszítanak. 
Álomporral  hintegetnek, 
Altató  dalt  zengedeznek, 
Hogy  ne  halljad  hangomat. 

Kétségbeesett  őrjöngő 
Sikojával  költetek. 
Félek,  minden  órán  késő 
Kapzsi,  éhes,  prédaleső 
Banda  élve  eltemet. 


Még  azt  mondják,  hazudozzak, 
Hogy  magadnak  gyönge  vagy. 
De  ha  kell  harczolni  másért, 
Szolgai  libériáért  — 
Erőd  óriási,  nagy ! 


Önjavadra  semmid  sincsen. 
Idegennek  telivér. 
Meztelen  vagy,  mint   az  isten, 
Kinek  testét  eszik  itten, 
És  a  papja  mind  kövér. 


De  mig  étek,  én  remélek, 
Hiszem  az  istenemet : 
Leszáll  az  a  keresztfáról, 
S  újra  egyszer  elkorbácsol 
Templomábul  titeket. 


—  És  ha  meghalsz,  ha  csalódom, 
S  szellemed  elköltözött: 
Tetemeden,  koporsódon 
Mint  a  féreg,  nem  rágódom, 
Ott  halok  tested  fölött, 


Megkövülve,  mindörökre, 
Aeolhangu  sírjeled'  .  .  . 
Zengve  ős  dicsőségedről, 
Legalább  a  feledéstől 
Megmentem  hired,  neved 

FÜRDŐI  EMLÉKEK. 

I. 

Az  emelvényen,  simitványon 
Találkozunk  minduntalan. 
Nézlek  sováron,  szólni  vágyón, 
De  mindamellett  szótalan. 

Ha  eltűnsz  egy-egy  pillanatra, 
S  nem  látlak,  majd  elolvadok. 
Szemeidet  rám   ragyogtatva, 
Ajkam,  szivem  dermedt,  fagyott. 

Irígylett,  boldog  átlag  lelkek 
Vesznek  körül,   —  könnyű  nekik! 
A  vallomást,  hogyan  szeretnek, 
Levelező  könyvből  szedik. 

Mit  mondjak  én  ? !  —  Oh  e  dolognak 
A  vége  még   botrány  leszen  .  .  . 
A  lábaim  már  úgy  inognak  .  .  . 
Atlas  S2  birja  el  szivem' ! 

Kétségbe  esve,  elbolyongva, 
Hol  senki  nem  jár,  egyedül, 
Szerelmem  a  sűrű  vadonba 
Vigaszt  keresve   menekül. 

Csöndes,  homályos  rengetegbe 
Egy  régi  várnak  romja,  im. 
Leülök  a  profán  jelenbe 
Mélázó   omladékain. 


Elmélyedek  a  messze  múltba, 
Midőn  telt  szívű  lovagok 
A  szépek  lábához  borulva 
Nyögték :  szeress  vagy  meghalok  ! 

És  elég  volt  a  szépnek  ennyi ; 
A  lovag  is  czélt    ért  vele. 
Ki  nem  nevette  érte  senki, 
S  a  rendőr  sem  fülelte  le  ...  . 

II. 


Szegény  fejem,  mit  is  \  iódol, 
Hogy  honnan  e  nagy  fájdalom  ? 
Hisz  tudhatod  te  azt    nagyon  jól, 
Mi  voltakép  az  én  bajom. 

Hogy  nem  tudok  szeretni  lanyhán, 
Csak  szertelen,  szörnyen,  nagyon. 
Úgy  ég  a  vérem,  mint  a  kátrány 
A  tengeren  kigyúlt  hajón. 

Mint  a  salétromos  rakéta, 
Mely  égbe  vágyva,  sustorog. 
Erőlködését  mosolyogva 
Nézik  le  fényes  csillagok, 

A  kiket  meg  se  közelíthet, 

S  még  le  sem  ért,  elég  a  láng  .  . 

Elvesztve  üdve  az  egeknek 

S  a  földi  kéjnek  egyaránt  .  .  . ! 

N.    N.    EMLEKKÖNYYÉBE. 
I. 

Ledér  pillangó  a  betelt  vágy; 
Hálátlan  és  hamar  feled. 
Sokszor  tovább  emlékezik  rád, 
Ki  hőn  sovárgva   egyszer  meglát, 
S  aztán  —  nem  is  szólhat  veled . 


—     13     — 


II. 


A  tisztelet-disz,    a  babér 
A  nép  kezéből  sokat  ér. 
Kegyeleted,   csodálatod, 
Szívedben  hogy  ha  nincs  egyéb, 
Úgy  érzem,  mint  a  legnagyobb 
Szégyen,  gyalázat  bélyegét. 
Magasban,  örök  hó  alatt 
Eper  se  rózsa  nem  fakad. 
Adnál  fejemre  háló-sipkát, 
Adj  papucsot,  nem  bánom,  inkább; 
S  ez  átkozott  nagy   tiszteletről 
Örökre  bár,  feledkeznél  el  .  .  . 
Egy  szekér  borostyán  nem  ér  föl 
Egy  kis  maroknyi  szerelemmel. 

I  D  Y  L  L. 

Szobánkban  heverészve  pihenünk. 
Az  etikett  most  nem  parancs  nekünk. 
Künn  zúg  a  téli  szél ;  magunk  vagyunk, 
S  ott  a  sarokban  egy  pár  czirmosunk. 

Egymással  ők  is  épen  játszanak. 
Nem  látnak  ők  se  most,  se  hallanak. 
Nézzük  csak  mit  csinál  e  két  hamis. 
Vagy.  nem  tanul  e  holtig  a  pap  is  ? 

Majd  szembe  áll,  hemperg,  majd  megszalad, 
Pofozkodik  a  hím  az  ágy  a'att, 
De  oly  hízelgőn,  kérőn,  kecsesen  .  .  . 
—  Ha  mi  is  így  ?  mit  gondolsz  kedvesem  ? 

Csak  nincs  is  édesb  lelki  élvezet, 
Mint  megfigyelni  a  természetet. 
Tanulni  tőle  filozófiát: 
Mienk,  mig  elfeledjük,  a  világ! 

Az  állatokban  is,  ha  nyár,  ha  tél, 
Hozzánk  az  isten  példákkal  beszél. 
Gyönyörűen  dalol  a  csalogány, 
Azért  szeretni  nem  csak  ő  tud  ám. 

Szivünk  gyönyörrel  oly  teljes  tele, 
Hogy  szinte  elfáradtunk  már  bele. 
Mit  most  nekünk  a  más  Ízlése  itt  ? 
Kövessük,  a  mi  nekünk  jól  esik. 

Mi  mindent  nem  miveltem  már  veled  ! 
A  szemeimmel  majd  megettelek ; 
Aztán  izenkint  harapdáltalak, 
És  rágicsáltam  a  kis  ujjadat. 

Es  mégis  érzem,  ez  mind  nem  elég  ! 
Jó  volna  tán  egy  kis  keserűség  ? 
Jer  kis  bolondom,  jer  hamar,  te  kis 
Cziczus,  pofozzuk  egymást  el  mi  is! 


16 


TÜNEMÉNYEK. 

Puszták  örök  lakója  néha  lát 
Feje  fölött,  tündöklő  légen  át, 
Vonulni  egy  különös  madarat, 
Minőt  nem  látott  még  ez  ég  alatt. 

Jó  ismerőse  mind  a  mennyi  van 
Erdőkön,  lápok  ingoványiban. 
Egyszerre  kitalálja  név  szerint, 
Melyik  mi  fajta,  hogy  ha  rátekint. 

De  ezt  az  egygyet  —  ezt  nem  látta  még. 
Sóvár  kiváncsin  lesi  várja  rég, 
Hogy  ha  fölötte  újra  elhalad, 
Megnézi  jobban,  megcsodálja  majd. 

És  várja,  várja  sok,  sok  ideig, 
Mig  maga  is  beleöregedik. 
Hó  a  szakálla  már,  gyér  fürtje  len, 
—  Az  a  madár  többé  meg  nem  jelen. 

Eszébe  jut,  álmában  látja  még ; 
Nincs  lelke  tükrén  már  csak  ez  a  kép. 
S  végperczein,  midőn  már  szinte  holt, 
Csak  akkor  tudja  meg,  mi  ritka  volt. 


A  költőnek,  ti  többi  emberek, 

Emelni  szobrot  ne  siessetek. 

Mert  úgy  lehet,  még  áll  a  büszke  emlék, 

Midőn  dalát  már  régen  elfeledték  .  .  . 

Halhatlanok  birája  az  idő. 

Csak  akkor  tudjátok  meg,  hogy  mi  ő, 

Ha  elmerültek  hosszú  századok, 

S  hozzá  hasonlót  még  nem  láttatok  .  .  . 


Vajda  János  :  Költemények. 

A  KÖRÖNDNÉL. 

Ünnep  délután  van ;  nézem, 
A  szegény  nép  hogy  mulat ; 
A  ligetben,  forgó  gépen 
Hogy  üli  meg  a  lovat. 

Pörg  a  dob,  cseng  a  réztányér ; 
Boltinas,  szobaleány, 
Cselédség,  ki  most  mind  ráér, 
Lovagol  faparipán. 

Alakok  vigan,  gond  nélkül 
Váltakoznak,  és  pedig 
Többnyire  mind  beleszédül, 
Mig  az  óra  letelik. 

Eltűnődöm,  e  dologban 
Mi  lehet  a  czél,  a  jó  ? 
Végre  meggondolva  jobban, 
Az  egész  nem  oly  bohó  .  .  . 

Vagy  nem  igy  kering  e  itten 
Ez  a  nagy,  kerek  világ  ? 
Földi  élet,  nem  e  épen 
Ez  a  te  komédiád? 

Az  idő,  mint  e  nagy  orsó, 
Forg,  de  nem  halad  tova. 
A  jelen  egy  csodakorsó, 
Fogy,  de  nem  fogy  el  soha. 

Csillagok,  felhők,  világok 
Jönnek-mennek  szüntelen. 
Csóválgatja,  mint  egy  zsákot, 
Ismeretlen  ős  elem. 

És  letűnnek,  ahogy  útjuk, 
Létük  egyszer  véget    ért ; 
S  róluk  is  csak  ugy  nem  tudjuk, 
Mint  magunkról,  hogy  mU 

LENNI  VAGY  NEM  LENNI. 

Ó  népem,  jó  magyar  nép,  drága  vérem, 
Mit  kell  felőled  hallanom,  megérnem  ! 
Kik  tégedet  uraltak  egykor,  mind  a    népek, 
Most  mit  beszélnek,  vagy  nem  is  beszélnek  ? ! 
Hogy  te  vagy  az  utolsó  ;  mind  szabad    már, 
Csipetnyi  szerb,  rumén,  az  lesz  a  bolgár, 
S  szokás  szerint  segited  is  majd  őket, 
Nem  nézve,  hogy  mi  vagy,  mi  lesz  belőled  ? 
Te  egymagad  vagy  itt  inas  ruhában, 
Pedig  ahol  ezer  veszély,  halál  van, 
Te  jársz  elől,  dicsőséget,  hatalmat 
Szerezve  másnak,  rablánczot  magadnak. 
Immár  nem  is  magyar,  csak  István-ország, 
Zászlódat  horvát  csatlósid  tiporják. 
Ős  czimered,  színeid  megtagadva 
Nem  a  magad  nevével  indulsz  hadba. 
S  hogy  lelkesülj,  első  parancsolat : 

Hazádnak  nyelvén  szólnod  nem  szabad ! 

Érthetlen,  természettelen  világ! 

Ilyet  mesében  is  vajon  ki  lát  ? 

Oroszlánt,  melynek  abba  teljék  kedve, 

Hogy  a  szamárbőrt  hordja  tetszelegve  ? 

S  te  tűröd  ezt  mind,  tűröd,  viseled, 

Tehet  akárki  akármit  veled, 

Veled,  kit  egykor  oly  dicsőnek  láttam 

Világszabadságért  vivott  csatákban, 

Midőn  nagy  lelked  oly  lángot  vetett, 

Hogy  bevilágitotta  az    eget, 

Mely  már  nyugotról  végig  besötétült, 

Az  emberek  lelkén  zsarnok  lidércz  ült  .  .  . 

És  ébredezve  a  nyomás  álmából, 

A  névtelen  hősök  csatazajától, 

Megszégyenülve,  álmélkodva  néztek 

Köröskörül  rád  mind  a  többi  népek, 

A  hirese:b,  erősebb,  rátartóbbak, 

Kik  mindazáltal  már  megfutamodtak 

S  a  szabadság,  dicsőség  lobogóját 

Mikor  már  ők,  a  nagyok,  sárba  dobták, 

S  vészkiáltásaikkal  fölkeltettek  — 

Te  egymagad  azt  onnan  fölemelted, 

Mezetlen,  puszta  kézzel  készületlen, 

—  Fegyvert,  ugy  mondád,  azt  hoz  majd  az  ellen 


És  kapva  lóra  szőrén,  a  kezedbe 

Karikás  ostoroddal,  kieresztve, 

Vagdaltad  őket  képen,  s  hajszolád, 

Mint  pásztor  a  tilosba  ment  gulyát 

Gyalog  ha  voltál,  a  lovast  kergetted, 

Te  fogtad  el,  a  kik  bekerítettek. 

És  dárdaerdőt,  ágyusort,  várbástyát 

—  Soha  világ  nem  látta  ennek  mását   — 

Ököllel  ostromoltál  és  vettél  be  .  .  , 

Mi  vagy  te  most  ?  lm  a  szerep  cserélve  : 

Az  adja  a  hőst  és  huzatja  a  tust, 

Kinek  te  mondád  :  ik  huszár,  du  Hanswurst 


Ó  népem,  mit  gondoljak  már  felőled, 
Higyjem,  ne  higyjem  áhított  jövődet? 
Meg  vagy  talán  most  rontva,  babonázva, 
Vagy  alkotását  Isten  meggyalázza  ? 
Úrrá  leszen,  mert  szapora  a  féreg  ? 
Turul,  kesely  szolgája  a  verébnek  ? 
Nem  járna  többé  a  szabadban,  pusztán, 
Csak  rabkalitban  csenevész  oroszlán  ? 
Vagy  csak  pihen  a  sivatag  királya, 
Mig  sorlövők  csapatja  körülállva 
Rettentő  fekhelyét  rezgő  inakkal, 


—     23     — 

Gúnyolja,  szidj  i,  eleinte  halkkal, 
Majd  önzajától  neki  bátorodva, 
Arczátlanabbá  válik  bősz  csoportja. 
Dobálja  és  ingerli  mindenképen, 
Ki  ereje  —  méltóságérzetében 
Oda  se  néz  hitvány  beszédnek,  kőnek  ; 
Nem  mozdul  ő,  a  mig  belé  nem  lőnek, 
De  akkor  azutén  van  ne  mulass  ! 
Hiába  ottan  puska,  dárda,  vas, 
Egy-két  golyótól  ő  mindjárt  le  nem  dől. 
Egyszerre  vérzik  bá;    tizenkét  sebből, 
Jaj  annak,  a  kit  ő  letenyerel. 
Egy  pofonátul  tízen  esnek  el. 
Van,  a  ki  megmered  tekintetétül ; 
Legokosabb,  ki  elfut  esze  nélkül, 
És  valahol,  valami  zsibvásáron, 
Megveszi  a  bőrét  fölvert  nagy  áron 
A  rettegett,  a  nagyszerű  állatnak, 
Kit  éjnek  idején  verembe  csaltak, 
És  viszi  el,  nagy  messze,  mutogatja, 
Hogyan  esett  remek  lövése  rajta? 


Világbíró  nagy  ősök  nemzedéke, 
Én  nemzetem,  ez  a  te  multad  képe. 
Hogy  szám  szerint  kevés  vagy,  ritkaság, 

Meg-megrohant  a  gyáva  sokaság. 
Hogy  kis  szigetként  állsz  e  néptengerben, 
Páratlanul,  rokontalan,  egyetlen, 
Segítve  még  mást,  soha  senki  téged  — 
Ha  még  is  élsz,  ez  méltó  büszkeséged. 

De  hajh,  mi  írva  a  jövő  könyvébe  ? 
Ki  a  nemesnek  voltál  mintaképe, 
lm  ellened  fordult  idő,  világ. 
Mi  ős  erényed  volt,  az  most  hibád. 
Vérmes  hited,  pazar  nagylelkűséged' 
Titkon  nevetve  zsebelik  üzérek. 
Nem  nyers  vitézség  dönti  a  csatát: 
Géppé  fegyelmezett  nagy  sokaság, 
Hangyák  erénye,  munka,  szorgalom. 
Kalmár  a  hős  a  világszinpadon. 
A  csatatér  koczkája  voltaképen 
Előre  már  a  béke  versenyében 
Mindenfelé  azok  javára  dől  el. 
Kik  előkészítették  jól  a  rőflel. 

De  hát  ha  így  van  —  s  igy  tagadhatatlan 
Ki  nagy  valál,  hol  halni  kell  a  hadban, 
Gyöngébbek  most  a  könnyebb  föladat : 

Lét  küzdterén  rajtad  kifogjanak  ? 
Ne  tudna  győzni  itt  erős  karod, 
A  munka  versenyén,  ha  akarod? 
Ki  a  hazáért  bőven  ontod  véred', 
Ne  tudnál  adni  érte  verítéket  ? 
E  kirabolt,  de  ifjú  szép  anyát, 
Ki  szégyenkezve,  esdve  néz  reád, 
Mint   kéregető  özvegy  útfelén 
Mert  harczban  elrongyollott,  meztelen, 
Felöltöztetni  uj  divat  szerint, 
Hogy  irigyen  csodálják  őt  megint, 
Kik  most  lenézik,  piperés  banyák,  — 
E  föladat  méltó  ne  volna  rád  ? 
Ha  e  magasztos  czél  nem  lelkesít, 
Élned  tovább  vajh  érdemes-e  itt  ? 


Benépesitni  a  vadon  pusztákat, 

Hol  most  rideg  tanyák,  bitófák  állnak, 

Mosolygó  kertek,  nyájas  kéjlakok 

Végetlen  gyöngysorával,  és  amott 

Bozontjait  a  Kárpát  és  Bakonynak 

Hol  most  bün,  ínség  férgei  bolyongnak, 

Fésülve,  mosva,  kivasalva  szépen, 

—  Völgyén  csatorna ;  mozdony  a  hegyélen  — 

Gyárak  sugár  minaretjeivel 

Megannyi  templommá  avatni  fel, 
Hol  messze  zúgva  a  gép  orgonája 
Arany  esőt  hullajt  alá  a  tájra  .   .   . 


Ah  ugy  van,  ugy  lesz,  ugy  kell  lennie  ! 

Beteljesülni  látlak  jós  ige : 

„Nem  volt,  de  lesz."  S  rá  a  királyi  szót 

A  Phönix  hamvain   „és  szebb  lesz  mint  voUl" 

Én  nemzetem,  napod  még  fölragyog. 

Nem  tudsz  te  tenni,  csak    mindig  nagyot. 

Közelre  várni  ellenségidet, 

S  a  saját  fegyverével  verni  meg. 

Hát  munka  kell  csak  ?  furfang,  lelemény  ? 

Csodát  mivelsz  te  ott  is,  hiszem  én. 

El-elpihen,  szenderg  önérzeted. 

El  kell  magad  kissé  szégyenlened. 

Sőt  néha,  bizván  szertelen  magadba, 

El-elmaradsz,  megkésel  készakarva. 

Fölbátorodni  az  ellent  hagyod, 

Diadalod  hogy  lenne  még  nagyobb. 

De  ha  megindulsz  telivér  hevedben, 

Nincs  akkor,  a    ki  neked  állna  ellen. 

Vi  ághires,  félelmes  rohamod 

Egyszerre  lép  át  egy  félszázadot. 

Kit  el  nem  öltek  karddal  óriások, 
Fogd  meg  sörényen  a  kapát,  az  ásót. 
Dologra  is,  ha  ember  kell  a  gáton, 
Te  légy  az  első  az  egész  világon  ! 

AZ   ÁLLATKERTBEN. 

Szűk  palotáddal  szemben  meg-megállva, 
Elnézem  olykor  szenvedésedet, 
Állatvilág  nemes,  fogoly  királya! 
Amint  szabadulásod  keresed. 

Jársz  kelsz,  forogsz  alá   föl  szakadatlan, 
Fürkészve  egyre  a  nyilasokon, 
Mint  befogott  ló  a  száraz  malomban, 
Nem  tudva  megnyugodni  sorsodon. 

Vigasztalódjál  .  .  . !  itt  e  földi  létben 
Megannyi  élők  mind  rabok  vagyunk. 
Mint  neked  itt  a  vég,  nekünk  meg  épen 
A  végtelenség  gyötri  bús  agyunk. 

Gyorsabban  mint  te  ádáz  börtönödnek 
Rázod  kérlelhetetlen  rácsait, 
Képzelmem  rezgő  szárnyai  verődnek 
A  halovány  tejűt  határáig. 

És  még  azon  túl,  messze,  mondhatatlan 
Távolságok  felé  röppenve  el, 
Kérdéseimre,  hol  a  vég  azokban? 
Kétségbeejtő  némaság  felel. 

És  mégis,  tudva  bár,  hogy  mind  hiába, 
Elátkozott  lélekként,  hittelen, 
Rémtelt,  örök,  siket  vak  éjszakába 
Űz  hajt  a  kétely,  fojtó  sejtelem  .  .  . 

Mig  mindenütt  szédületes  örvényszél 
Ásít  felém,  ijesztve  :  ne  tovább  ! 
—  Lelkemnek,  im  ládd,  a  te  rekeszednél 
Nem  tágasabb  e  mérhetlen  vilás ! 

PÁSZTOR-ÓRÁK. 

Már  igazán  dühbe  jövök 
Szépséges  kedvesem,  miattad, 
Hogy  kerek  ég  és  föld  között 
Nem  lelek  tárgyat,  hasonlatnak. 

Hiába,  szó    ide  oda, 
Végtére  is  csak  azt  kell  látnom, 
Te  vagy  a  legnagyobb  csoda 
Ezen  a  szép  tündér  világon. 

Mint  igazi  mohamedán 
Próféta  szent  könyvéről  tartja: 
Te  vagy  előttem  a  Korán ; 
Minden  szépségnek  foglalatja. 

Mi  itt  körültünk  egyedül, 
Külön-külön,  megfoghatatlan, 
Mint  ellentét  mind  egyesül 
Benned,  csodálatos  összhangban. 


—     31     — 

Szemedben,  mely  felém  ragyog, 
Együtt  van  éjfél  és  a  hő  dél. 
Szebb  vagy,  mint  mind  az  angyalok, 
És  csábítóbb  az  ördögöknél. 

A  vállad  oly  hideg,  fehér, 
Mint  a  szűz  hó  a  Kárpátokban. 
És  mégis  gyűjt,  ha  közel  ér, 
Perzsel,  mint  villám,  olthatatlan  .  .  . 

Bájad  nem  ismer  éjt,  napot. 
Hatalma  nincs  rajtad  sötétnek. 
Sötétben  is  .  .  .  ah,  még  csak  ott ! 
Úgy  sütsz,  lobogsz,  hogy  majd  elégek. 

S  az  üdv  izzó  kohója,  hol 

A  csók  terem,  mi  bovösb  annál  ? 

Az   tüzesebb,  mint  a  pokol, 

Es  édesebb  a  meny  országnál  .  .  . ! 

NÁDAS    TAVON. 

Fönn  az  égen  ragyogó  nap ; 

Csillanó  tükrén  a  tónak 

Mint  az  árnyék  leng  a  csónak. 

Mint  az  árnyék  olyan  halkan, 
Észrevétlen,  mondhatatlan 
Andalító  hangulatban. 

A  vad  alszik  a  berekben; 
Fegyveremmel  az  ölemben 
Ringatózom  önfeledten. 

Nézem  ezt  a  szép  világot. 
Mennyi  bű  báj,  mily  talányok ! 
Mind  a  mit  körültem  látok. 

Nap  alattam,  nap  fölöttem, 
Aranyos  tüzes  felhőben, 
Majd  a  fénylő  víztükörben. 

Itt  az  ég  a  földet  éri. 

Tán  szerelme  csókját  kéri  .  .  . 

Minden  oly  csodás,  tündéri. 

Mi  megyünk-e  vagy  a  felhő, 
Vagy  a  lenge  déli  szellő, 
A  szelíden  rám  lehellő  ? 

Gondolatom  messze  téved 
Kék  űrén  a  semmiségnek. 
Földi  élet,  hol  a  réved  ? 

Szélei  nádligeteknek 
Tünedeznek,  megjelennek. 
Képe  a  forgó  jelennek  .  .  . 

Most  a  nap  megáll  az  égen, 
Dicsőség  fényözönében, 
Csöndessége  fönségében. 

S  minden  olyan  mozdulatlan  . . 
Múlt  jövendő  tán  együtt  van 
Ebben  az  egy  pillanatban? 

Vaj'la  János  :  Költemények. 

A  levegő  meg  se  lebben, 
Minden  alszik  ...  és  a  lelkem 
Ring  egy  méla  sejtelemben  : 

Hátha  minden  e  világon, 

Földi  életem,  halálom 

Csak  mese,  csalódás,  álom  ? .  . . 

EMLÉKKÖNYVBE. 

(Rögtönözve.) 

Az  óriás  nap  képe  elfér 
Egy  harmatcsöppben,  hogyha  tiszta. 
Ágaskodó,  hánykódó  tenger 
Egy  sugarát  nem  adja  vissza. 

Tanulj  az  égi,  szende  gyöngyharmattól ! 
Csak  egynek  add  át  szerető  szived'. 
Lehetsz  egész  világé,  ámde  abból 
Egészen  semmi  sem  lesz  a  tied. 

SZOBROK. 
I. 

Az  egyik  ül,  a  másik  áll ; 
Ez  harczra  hí,  az  békét  prédikál. 
El  van  találva  egyik,  mint  a  másik, 
Csak  mindegyiknél  valami  hiányzik : 
Amott  a  lábviz  és  a  hálósipka, 
Ennek  nyakából  a  —  koldustarisznya. 


—     37 


II. 


És  lásd  a  legnagyobbat  érczben  itt, 

Amint  kínálja  eszmekincseit. 

Alatta  egynehány  fura 

iMadár  ijesztő  figura 

A  messze  Hellaszból,  holott 

Oly  közelről   kínálkozott 

Az  a  bitó,  a   mely  alatt 

A  vármegye  hazafiak 

Nagy  szelleme  termékeit 

Szitkok  között  megégetik  .... 

A  MEYERLIXGI  HALOTT. 


I. 


Egy  királyfi,  szép,  jó,  kedves, 
Eszményképe  ifjúságnak, 
A  minőt  olykor  szerelmes 
Szüzek  álmaikban  látnak  .  .  . 

Ép  erős  testben  lélekben ; 
Leventék  virága,  éke. 
Sok  nagy  ország,  nép  egyetlen 
Reménysége,  büszkesége. 

A  mi  drága  e  világon, 
Mit  kívánhat  epedő  szem, 
A  mi  sok  másnak  csak  álom  : 
Birja  mind  valóban,  bőven. 

Szép  fiatal  felesége 
Szende,  mint  húsvéti  bárány. 
Egy  kis  lány  repes  feléje, 
Angyal,  templomok  oltárán. 

Gazdagsága  mérhetetlen. 
Fellegvára,  palotája 
Édeni  kert  közepében 
Annyi,  hogy  se  szere  száma. 

Ott  az  arany,  ékszer,  gyöngysor, 
A  sok  gyémánt  szemfényvesztőn 
Ugy  hever,  mint  jó  terméskor 
A  vadalma,  tilos  erdőn. 

Ott  a  koronák  csoportja, 
Bűvös  fényt  lövellve  szerte. 
Ha  tizenkét  feje  volna, 
Jutna  egy-egy  mindegyikre. 

Látva  ezt,  fájón  merengőn 
Hajh  mi  sokan  elgondolják : 
Van  bizony,  van  itt  e  földön  — 
Nem  mese  a  tündérország. 


—     40     — 

S  ennyi  kincsnek,  földi  jónak, 
Dicsőségnek  öröklője, 
—  Ó  csodája  szörnyű  sorsnak !  — 
Halva  fekszik  im,  megölve 

Halva  fekszik  a  királyfi ; 
Öngolyója  fúrta  testét. 
Népek  vándorolnak  látni, 
Hogy  valóban  elhihessék. 

Ó  csak  jertek  is,  csak  jertek, 
Nézzétek  meg  e  koporsót, 
Dús,  szegény,  aggastyán,  gyermek, 
Világbölcsek  és  tudósok ; 

Megtanulni,  megkönyezni, 
Hogy  mi  hát  e  földi  élet  ? ! 
Van-e  sír,  hol  dics,  fény,  ennyi 
Összeomlott,  semmivé  lett  ? 

S  jertek  ide  sorba  mint  ti, 
A  haláltól  kik  irtóztok, 
És  aztán  nevessétek  ki 
E  kimerült  vén  birkózót, 

A  ki  itten  eljátszotta 
Legmerészebb  mutatványát ; 
Kinek  eztán  a  kunyhókba 
Hanyatlását  csak  kaczagják  . 

Nézzetek  e  hamvvederre 
És  ha  jön  a  végső  óra, 
Jusson  e  kép  eszetekbe, 
S  haljatok  meg  mosolyogva 

II. 

Egy  nagy  név,  utána  pontnak 
Egy  golyó,  és  ezzel  vége. 
Ennyi  áll  majd  irva  rólad 
A  történetek  könyvébe. 

De  azért  nem  lészsz  feledve. 

'Csak  dohos  sirbolt  a  könyvtár. 

Múmiát  rejt  pergamenje. 

Szebb,  dicsőbb  sor,  a  mi  rád  vár. 

Hogy  kifosztva  egy  félszázad, 
Hadd  sirassa  a  történet 
Veszteségét  a  világnak  — 
De  te  örvendj  a  cserének. 

Szárnyain  tündérregének 
Neved  a  földet  bejárja. 
Rólad  zúg  majd  a  szeleknek 
Méla  bánatos  hárfája. 

Költők  énekelnek  rólad 
Versenyezve  váltig,  dalban 
S  a  kit  emleget  dalnok-lant, 
Az  igazi  halhatatlan. 

Boltozatos  titkos  erdő 
Halkan  csörrenő  patakja 
Zengedez  majd  rejtelmedről 
Szaggatott  hangon,  zokogva. 

Arató  lányok,  legények 
Haza  menve  éjszakára, 
Adogatják  át  regényed 
Unokáról,  unokákra. 

Mialatt  a  nyári  égen 
Hallgatózó  csillagoknak 
Reszketeg  szelid  fény.  ben 
Nagy,  nehéz  könyök  ragyognak. 

Várak  omlanak,  bedőlnek 
Koronás  fejek  kriptái  ; 
A  rege  még  szól  felőled  : 
„Egyszer  volt  egy  szc'p  királyfi, 

Kinek  ágyát  rózsakelyhek 
S  liliomokból  vetették ; 
Kinek  oly  korán  meg  kellett 
Halni,  mert  nagyon  szerették". 

BORONGÁS. 

A  szél  odakünn  birkózik  a  fákkal, 
És  zörgeti,  rázza  az  ablakot. 
Itt  benn  a  falon  egyhangú  zajával 
Az  örök  idő  halk  lépte  kopog. 
Lép  erre  egyet,  lép  egygyet  amarra, 
És  tolja  odább  a  perczmutatót, 
Mig  teljes  a  kör;  aztán  üt  az  óra, 
És  kezdi,  a  hol  végzé,  ugyanott. 

A  szél  odakünn  dul  ful  szakadatlan ; 
Sebes  eső  veri  a  födelet. 
Mint  nyáj,  ha  komondor  űzi  avarban, 
Szaladoznak  a  hamvas  fellegek, 
Egymásra  nyomulva,  eltünedezve, 
Mint  lelkemen  át  a  gondolatok  .  ,  . 
És  nézem  az  ingát,  hallgatom  egyre, 
Nem  szólal  e  benne  egy  nagy  titok? 

Szirmok,  levelek  röpködnek  a  légben. 
Körtánczban  az  élet  és  a  halál. 
S  e  nagy  mindenség  végtelenében 
Soha  egyenlő  két  gyönge  fűszál ! 
Végkép  elen}^észők  csak  mi  vagyunk  hát  ? 
Jár,  jár  az  idő  és  még  se  halad, 
Csak  tolja  múló  létünk  mutatóját, 
S  lejárja,  de  ő  maga  helybe  marad. 

Viódik  a  fény  a  homállyal  az  erdőn. 
Egy  percznyi  derűt  vált  hosszú  ború. 
Sikoltva  a  szél  üzenget  a  kürtőn  ; 
Akár  a  kuvikhang,  oly  szomorú  ! 
E  földi  világon,  fellegeken  túl 
Halhatlan  az,  a  mi  soha  nem  él. 
Mi  lett,  született,  mind  eltűnik,  elmúl : 
Ember,  fű,  virág ;  árnyék,  falevél  .  .  . 

A  szél  odakünn  birkózik  a  fákkal, 

És  zörgeti,  rázza  az  ablakot. 

Itt  benn  a  falon  egyhangú  zajával 

Az  örök  idő  halk  lépte  kopog. 

Lép  erre  egyet,  lép  egygyet  amarra, 

És  tolja  odább  a  perczmutatót, 

Mig  teljes  a  kör,  aztán  üt  az  óra, 

És  kezdi  megint,  hol  hagyta,  amott  .   .  . 

SODOMA. 

Javában  áll  a  vásár ;  a  zsivajban 

Megsiketűl  a  lelkiismeret. 

A  czég  föloszlik,  im   végeladóban 

Árverelik  a  kerületeket. 

Kapós  az  áru ;  hogy  ne  ?  sokat  ér, 

S  potomság,  mit  a  boltos  érte  kér  : 

„Ki  hazudik  nagyobbat?'"  E  sivár 

Föltétel  a  kikiáltási  ár. 

Föl  és  alá  ki  tud  hizelgni  szebben 
A  mennynek  és  pokolnak  egyaránt  ? 
Ah  könnyű  sor  !  mi  drága  még  részletben 
Egészben  szinte  semmit  ér  hazánk  .  .   . 
Lemondott  róla  régen  mindenik, 
Adó,  vevő,  hivén,  hogy  sirba  tért. 
Csak  még  a  bőre  !  ezt  adják,  veszik, 
Igaz,  hogy  olcsón  :  egy  üveg  borért   .   .   . 

Mint  mikor  a  hajó  a  viztölcsérben, 
Haj  rá,  neki !  hol  a  pezsgős  palaczk  ? 
Pokolba  őrült  becsület,  szemérem  ! 
Föl  a  kabinba,  hol  a  szűz  aj  tk  ? 
Nyerít  a  kéjvágy,  bőg  a  hiúság, 
Vonít  az  irigy  önzés  éhesen  ! 
Itt  már  hiába  átok  és  imádság ! 
Én  már  csak  a  kénkő  esőt  lesem. 

És  eljön  az,  hah,  itt  is  a  határon  ; 

Én  látom  azt,  mint  Lót,  rég,  egyedül. 

De  nem  megyek,  nem  mozdulok  .   .   .  bevárom 

Hiába  a  sugallat :  menekülj  ! 

Kéj  lesz  nekem  e  gyilkos  lűz-zuhany; 

Szemlélni,  hogy  rémül  a  gyáva  gaz ! 

Diadalom,  ha  ők  mindannyian 

Látják,  hogy  hal  meg  köztük  egy  igaz. 

Mint  egykor  Herkuianum  és  Pompeji 

Végnapján,  láva-temető  alatt, 

Volt  még  egy  hű,  valódi  római, 

Ki  mozdulatlan,  őrhelyén  maradt; 

Ha  majd  kiásnak  a  hamu-özönből 

Álmélkodó  késő  évezredek, 

Találnak  ott  —  s  majd  rám  ismernek  erről  — 

Egy  fölemelt  főt  s  egy  üres  kezet !  .  .  . 

UTÓIRAT. 

Bezárom  én  is  már  a  boltot. 
Napomnak  vége ;  kész  a  mérleg : 
Nem  maradok,  hazám,  adósod. 
Mi  tőlem  telt,  megtettem  érted 

És  te  nekem  nem  adtál  semmit. 

Bár  csak  szivem  volt  minden  kincsem, 

De  azt  od'  adtam  kicsinyenkint, 

Ott  már,  ugy  tetszik,  semmi  sincsen. 

Kimért,  ínséges  volt  a  kosztod, 
Mint  fegyenczházi  gazdasszonynak. 
Frankfurtiakban  ettem  kóczot, 
A  mellyel  puskát  tisztítottak. 

Nem  tartozom  leányaidnak, 

Kiket  dicsőitek  versekben. 

E  földi  édenből  enyim  csak 

Ugy  festve  volt  s  azt  —  megfizettem. 

Vajila  János  :  Költemények. 

Aszúd  helyett,  mitől  a  holtak 
Egy  pillanatra  föltámadnak, 
Ihattam  rend  szerint  csak  ollyat, 
Mitől  gyöngébbek  szörnyet  haltak. 

Szó  a  mi  szó,  tagadhatatlan, 
Nem  kényeztettél  semmiképen. 
Azért  ki  még  se  fogtál  rajtam  : 
Nem  renditettél  meg  hűségben. 

De  engedd,  adjak  egy  tanácsot. 
Kinek  mit  adsz,  tartsd  jobban  számon. 
Mert  végre,  nem  lehetlen,  mások 
Elrettenhetnének  példámon, 

Hogy  ugy  eresztesz  el  magadtól, 
Mint  gazdag  ház  fukar  gazdája, 
Ki  a  szegény  utast  még  egy  jó 
Pohár  borával  sem  kínálja  .  .  . 

AZ    ELSŐ. 

Egyszer,  vadász-asztal  körül, 

Hol  tréfa,  élez  közt  folynak  perczek, 

Egygyé  kerül,  véletlenül 

Sok  fejedelmi  vérű  herczeg. 

Nagy  házak  sarja  és  komák  mind, 
Bár  trónjuk  másfelé  ragyog. 
Leülnének,  ám  a  bolond  int : 
„Hohó!  De  melyitek  nagyobb  P1* 

Terítve  dúsan,   ékesen, 
Mint  ez  magától  értetődik. 
De  éhesen  bár,  sebtiben 
Kell  dönteni,  ki  ül  elől  itt  ? 

„Hát,  —  szól  az  egyik  kérkedőn  — 
Az  én  családom  a  legrégibb. 
Király  volt  ősöm,  még  midőn 
Csatlósok  voltak  a  tieid. u 

4* 


Szomszédja  spleenes  gőggel  ásít  : 
„Ki  úr  a  legtöbb  nép  fölött  ?" 
Dörmögve  vágja  rá  a  másik : 
„Egy  tagba'  nálam  több  a  föld." 

így  árverelnek  egyre-másra, 

És  már  elhűlne  a  leves, 

Mert  már  csak  épen  egy  van  hátra, 

De  szólni  már  most  ez  se  rest. 

„Szó  ami  szó,  csak  teremtmények 
Jött-mentek  vagytok  jó  urak. 
Nektek  fölmondnak  mint  cselédnek. 
Mint  a  ruhát  fölváltanak. 

Sok  népetek,  nagy  földetek ; 

De  meg  volt  már  előbb,  s  úgy  látom, 

El  is  lehet   nélkületek, 

Ha  megunva  a  járom. 

Ám  a  dolog  fordítva  nálam. 

A  melyen  én  uralkodom, 

—  Ez  a  különbség  köztünk  —  házam 

Szülötte  az  egyuralom. 

Népek  tejutját  egyedül, 
Tartjuk,  mint  Atlasz  az  eget. 
Házam  nekül  úgy  szétrepül, 
Mint  az  anyányi  verebek." 

Összenéz  a  víg  komaság ; 
Ez  a  beszéd  sehogy  se  dőre. 
A  legidősebb  fölkiált : 
„Öcsém  kerülj  előre." 

A    LEGSZEBBNEK. 

Szép  nyári  éj.  A  parkban  ültünk. 
A  mennybolt  ragyogott  fölöttünk. 
Sűrű  jegenyesor,  platán 
Csoport  nézett  le  ránk  középen, 
Nyugalma,  csöndje  fönségében, 
Sötéten,  mint  a  Notredame. 

Az  égi  tündöklő  betűkben 
Sokáig  némán  elmerülten 
Kutattuk  sorsunk  titkait. 
Hogy  vaj  mi  rend,  mi  törvény  ottan, 
Az-e,  vagy  más  a  csillagokban, 
Mint  a  mi  itt  uralkodik? 

Elméikedénk  a  távolságról, 

A  melyről  a  számtudomány  szól 

Dadogva,  miglen  elakad, 

Mint  gyermek,  ki  az  éjszakába 

Csodás,  kisértő  rémet  látva, 

Ajkára  fagynak  a  szavak. 


Szédítő  mélyein  az  űrnek 
Parányi  emberértelmünket 
Erőitetők,  —  mi  haszna  van  ? ! 
Minél  tovább  elévelődtünk. 
Annál  sötétebb  lett  köröttünk. 
Ijesztőbb  a  határtalan ! 

Mig  végre  aztán  észre  jőve, 
Szemedbe  néztem  eltűnődve, 
S  a  kérdés  egybe  oldva  lőn. 
Minden  világos  lett  előttem. 
Ez  egyetemes  kis  tükörben 
Láttam,  mi  írva  oda  fönn. 

Különböző  csupán  a  méret. 
Nagyban,  kicsinyben  a  ledérnek 
Áll  a  világ,  most  már  tudom  ! 
Az  égen,  földön  egy  a  végzet. 
Álmatlanok  szedik  a  mézet ; 
A  hiveké  a  fájdalom 

Ha  majd  a  kik  bűbájaidnak 
Üdvözítő  fényéből  ittak, 
Rég  elfeledt  a  léha  had : 
Kinek  elérhetlen  vagy,  messze, 
Lelkében  mint  halhatlan  eszme 
Emléked  él  és  fönnmarad. 

Ez  a  világi  sor!  Ha  egyszer 
Elmúlt,  kihalt  egy-egy  naprendszer, 
És  udvarának  keretén 
Boldog,  kegyelt  holdak  csoportja, 
A  kikre  lángját  pazarolta, 
Függnek  kihűltén,  feketén ; 

Hová  egy  eltévedt  sugara 
Az  ég  egy  árva  csillagára 
Reménytelen,  későn  hatott : 
Az  a  sugár  e  mérhetetlen 
Távol  bolyongó  égi  testen 
Még  azután  soká  ragyog  .  .  . 


SZERELEM  HATALMA. 

Hiába  lettél  nagy,  dicső  hős, 
Padisah  vagy  orosz  czár  dölyfös, 
Ki  nabucoi  érzetében 
Xem  tudja  már,  hogy  hova  lépjen. 

Szivedben  újuló  tavasszal 
Találkozol  egy  gyermekarczczal, 
Ki  rózsaünczot  vet  nyakadba, 
Bár  láthatatlant,  "s  meg  vagy  fogva. 

Ki  ura  vagy  a  seregeknek, 
Kit  népek,  országok  rettegnek, 
E  szép  szemeknek  sugarától 
Remegsz,  a  földön  csúszol-mászol. 

Nyögsz  térdre  esve,  jársz  négy-kézláb  ; 
Nyom  a  fejedre  csörgő  sipkát. 
Csinál  belőled  nagy  bolondot, 
És  okosan,mert  így  vagy  boldog. 

Ne  bánd,  akárki  vagy,  barátom, 
Hogy  így  van  itt  e  szép  világon. 
Hogy  e  kicsiny  bársony  kacsókák 
E  kerek  földet  kormányozzák. 

Hogy  egy  parányi,  láthatatlan 
Szikrában  oly  nagy  hatalom  van. 
A  dinamitnak  egy  morzsája 
Nagyobb  ur,  mint  a  Himalája. 

Tövébe,  hogy  ha  akna  fúrva, 
Egy  öntudatlan  gyermek  ujja 
Érintse  meg  és  hurrán,  egyben 
A  Csimborasszo  légbe  röppen. 

ŐSZI  HANGULAT. 

Vége  már  a  szép  napoknak. 
A  virágok  hervadoznak. 
Bágyadoz  a  nap  sugara. 
Lombjai  a  rengetegnek 
Mélabúsan  integetnek ; 
El  kell  menni,  úgy-e,  nemsokára? 

Közelebb  megyek  hozzájuk, 
Hallgatom  a  suttogásuk, 
Ha  nekem  is  felelnének. 
Ülök  a  füves  bozótba, 
Mint  ki  virraszt,  hallgatózva, 
Ágya  mellett  vonagló  betegnek. 

Az  erdőnek  érverése, 

Hegyi  patak  csörrenése 

Egyre  lágyabb,  egyre  lankad. 

Odafönn  a  gyászfelhőbe 

Készül  már  a  szemfedője, 

És  egyszerre  majd  eláll,  elhallgat. 

Elmerengve  tépelődöm, 
Mi  az  ember  itt  a  földön, 
És  a  nagy  rejtély,  a  lélek? 
E  csodás,  e  képzelhetlen 
Vég  nélkül  való  mindenben 
Elenyész-e  csak  e  percznyi  élet? 

A  levegő  halkan  mozdul, 

És  a  haldokló  falombrul 

Egy  levélke  hull  a  földre. 

Ez  talán  az  égi  válasz, 

E  halott  kép,  néma,  száraz? 

Hátha  mégis  .  .  .  nézem  eltűnődve. 

Mintha  irva  volna  rája: 
E  világ  egy  játék  kártya; 
Elkeverik,  meg  kiosztják. 
Porszem,  ember,  falevél,  mind 
Megannyi  pillangó  lény  itt, 
Újulásban  örök  mulandóság.  .  .  . 

UTOLSÓ    ABRAND. 

Beszélhet  a  hit  és  a  bölcselet ; 
Rút  a  halál,  szépítni  nem  lehet. 
Undort,  iszonyt  kelt  borzasztó  alakja. 
'S  ki  tudja,  vaj'  mi  lappang  még  alatta? 

Álom  talán,  tudat-  s  álomtalan  ; 
Embernek  végre  csöndes  nyugta  van  ? 
Örökre,  mindent  elmúlt,  elenyészett? 
Szomorú  bár,  ez  voln'  a  jobbik  végzet. 

De  hátha  újabb  gyötrelem,  pokol ; 
Az  ember  még  aztán  is  fuldokol ; 
Egymásután,    lassankint,  atómonkint 
Szenvedve  át  tovább  a  haldokló  kint  ? 

Fekete  sárga  rém,  ádáz  halál, 

Rejtély,  mit  földi  ész  ki  nem  talál ; 

Istennek  büntetése  vagy  kegyelme, 

Jó  vagy  gonosz,  meg  kell  nyugodni  benne. 

De  lenne  bár  a  legszörnyűbb   eset : 
Utálatosabb,  rémületesebb, 
A  mit  belőle  emberek  csinálnak  : 
Az  ágy,  amit  kezük  vet  a  halálnak. 

Oh  hogy  az  ember  élve  szolga,  rab, 
Még  hullájában  sem  lehet  szabad ! 
Hogy  nemcsak  a  lét  versenyén  egymásnak  — 
Még  a  halál  után  is  vermet  ásnak  ! 

Mert  nem  elég  ijesztő  a  halott ; 
Megörökítik  e  rémalakot. 
Hallhassa,  tehetetlen,  mozdulatlan, 
Mint  rágja  undok  féreg,  őrli  halkan. 

A  tömeg  haza  várja  lelkedet. 
Hogy  mint  kisértet  kelj  föl,  eltemet. 
Leszögeli,  lezárja    koporsóba 
Magát  az  istent,  a  ki  megváltotta. 

Gyógyíthatatlan,  rögzött  bárgyúság! 
Nem  fog  ki  rajta  a  nagy  tanúság, 
Hogy  a  ki  mint  hős  halt  meg  a  kereszten, 
Nem  birt  maradni  e  sötét  rekeszben. 

Oh  boldogok,  kik  a  máglyán  elégtek, 
Mint  visszaröppenő  láng,  szálltok  égnek, 
A  végtelen,  szabad  légoczeánban, 
Hol  örök  fény,  örök  világosság  van  ! 

Oh  mily  dicső,  mi  fönséges  lehet 
Ragyogó  ég,  penészes  rög  helyett ! 
Megtérni  egyenest,  egyszerre  abba, 
Mely  minden  éltet,  üdvöt  oszt,  a  napba! 

....  Ti  emberek,  ti  többi  emberek, 
Vesszőfutás  volt  létem  köztetek. 
Mi  enyhített,  fönntartott  életemben, 
Csak  a  saját  lelkemből  mentettem. 

Ha  majd  megölnek  a  kapott  sebek, 
Maradjatok  következetesek. 
Egyetlen  egyszer,  a  nagy  pillanatban 
Tehettek  jót  velem,  bár  akaratlan: 

A  keveretlen  öröm,  nyugalom 
Szűz  mosolyával  dermedt  ajkamon 
Égessetek  meg,  mint  egy  átkozottat 
Es  legyetek  mindannyian  áldottak!  .  .  .   . 

MESSZE  INNEN  ! 

Óh  hogy  én  e  fortelmek  helyéről 
Xem  tudok  elmenni  valahára ! 
Ide  vagyok  én  bősz  végezettől 
Tolvajok,  csalók  közé  bezárva. 

E  tömegben  nincsen  mit  keresnem. 
Hajh,  talán  már  késő  is  belátnom   .  . 
Futni  kedvem  nincs  e  bünversenyben, 
S  nincs  hitem  forditni  a  világon. 

Mire  várni  itt  ?  —  Vad  állatokba 
Menekült  az  egyenes  jámborság 
Kerge  gőg,  hitványság  összefogva, 
A  szerény  igazt  lábbal  tapossák. 

Itt,  hol  őrjöngő  hiúság  szörnye 
Agyarát  egymásra  csattogatja, 

Itt  vagyok  én  igazán,  e  körbe' 
Egyedül,  magamban,  elhagyatva. 

.  .  .  Lombos  erdők  ábrándos  homálya, 

Áhítatra  késztő  csöndessége ; 

Rajta  átlövellő  nap  sugara, 

Ott,  csak  ott  a  sebhegesztő  béke. 

Boltozatos,  titkos  sűrűk  mélyén 
Háboritlan  alacsony  kis  hajlék  ; 
Oh,  ha  ottan  élhetném  le  békén, 
A  mi  napjaimból  hátra  van  még  ! 

.   .  .  Homlokát  omló  hajába  rejtve 
Ama  sziklán  ül  a  méla  bánat, 
Téveteg  szemekkel,  elmerengve 
Képein  az  elmulandóságnak. 

Ott  lehetnék  én  jó  társaságban  : 
Hallgatózva,  mit  beszél  az  Isten 
Suttogó  szellőben,  illatárban, 
—  Mással  úgy  sincs  immár  számvetésem. 

S  álmadozva  álmodó  virággal, 
Hervadozva  hervadó  levéllel, 
Mig  fölöttem  elhaló  madárdal 
A  búcsúztató  imát  zengné  el : 

Vajda  János  :  Költeméi  5 

Ott,  hol  a  világi  lárma  elfogy, 
Várni  rád  utolsó,  örök  álom  .   . 
Elfeledve  végkép  teljesen,  hogy 
Emberek  is  vannak  a  világon  . 

MÁKSZEMEK. 

I. 

Ez  a  világ,  e  földi  élet 
Mi  más  az  ifjúnak  s  a  vénnek ! 
Előbb  arán}-,  utóbb  csak  talmi, 
S  a  vége  az,  hogy  meg  kell  halni 

II. 

Szomoru-vigság  földi  létünk! 
Csak  akkor  lettünk  boldogok, 
A  midőn  épen  elvesztettünk 
Egy  földi  paradicsomot  .  .  . 

III. 
(V.  Georginának.) 

Ugy  tetszik,  mindent  elfeledtem. 
Mögöttem  minden  ellapult. 
Ha  visszanézek,  egy  kietlen 
Szomorú  sivatag  a  múlt. 

Csak  a  te  képed  él  még  benne 
Csodás,  ködös  távolba,  mint 
A  Saharában,  messze,  messze, 
A  még  kilátszó  piramíd, 

Mit  el  nem  ér  a  fáradt  vándor, 
De  képe  lelkén,  megmarad 
Még  akkor  is,  ha  teste  már  por 
A  föveny  szemfödél  alatt  .  .  . 

EMLÉKSOROK. 

Elmúlni  ily  pillangó  lét  után  ! 
Eltűnni  és  nem  tudni  hogy  hova  ? 
Megsemmisülni,  mindörökre  tán ; 
Nem  látni  többé  a  napot  soha! 

Ember,  mulandó,  koldus  vagy  király 
Emeld  föl  és  hordd  magasan  fejed! 
Hős  vagy,  fenséges,  mind,  ki  a  halál 
Gondolatát  agyadban  viseled !  —  — 

ELMÚLT  IDO. 

Mikor  a  szél  a  hüs  észak  felül 
Az  erdőn  oly  szomorún  hegedül, 
Hogy  a  fák  borzongnak,  a  gally  remeg, 
Tánczolnak  a  légben  falevelek ; 

Mikor  az  égbolt  felhővel  tele 
Egy  leszögelt  koporsó  födele  ; 
Miként  ha  az  idő,  az  ég,  a  föld 
Kétségbe  esnék  önmaga  fölött; 

Kiviszem  a  szabadba  szivemet, 
Hogy  a  mit  emberek  közt  nem  lelek 
A  messze  ég  alatt  találhatok 
Az  övénél  is  nagyobb  bánatot. 

A  fák  alat:  járok,  találgatom, 

Miért  zokog,  mit  nyög  e  zord  vadon  ? 

A  suhogó  avarba  borulok, 

Multat,  jövőt,  mindent  elgondolok. 

Hogy  minden  elmúl,  elmúlt  Napóleon 
És  elmúlunk  mind  innen  egykoron  . . . 
Megfeszítették  az  isten  fiát ! 
El  van  hibázva  az  egész  világ  . .  . 

Te  elhaló  megújuló  sóhaj, 
Nagy  az  bizonnyal,  mit  siratsz,  a  baj. 
De  még  is  egyet  mondok  én  neked, 
Ha  volna  arra  nálad  felelet. 


Lehet-e  nem  történtté,  a  mi  lett, 
Betöltve  mással  az  a  jelenet . .  ? 
Múló  idő,  lehet-e  mutatód 
Előre  hátra  igazítni,  mondd  ? ! 

Tábládon  égni  látok  egy  sebet. 
Törülhető-e,  a  mi  megesett, 
Mitől  az  égi  zárdaszűz,  a  hold 
Izzó  haragra  lobban,  az  a  folt  ? 

Lehet-e  szűzzé  újra  az  ajak, 

Megtér  e  vissza  az  a  pillanat, 

Mi  nekem  akkor  .  .  .  ottan  .  .  .  elveszett  ? 

Tehetlen  ebben  isten,  végezet  ? 

De  hasztalan  kérdezgetek  tovább, 
A  felelet  dermesztő  némaság. 
Mint  az  adós,  fizetni  képtelen, 
Szegy enkezőn  süket  a  végtelen. 

S  hozzá  az  éj  is  társul  érkezik, 
Kárpitja  lassan  rám  ereszkedik. 
S  gyászom  diadalában  egymagam 
Állok  reménytelen,  vigasztalan  .     . 

II. 

Képzeljetek  csak  lángoló  napot, 
Hogy  nincsenek  körülte  csillagok 
Mi  haszna  ég  el  benne  annyi  láng? 
Neki  sötét  gyász  a  kerek  világ. 

Nem  ragyoghat  a  fény,  nem  melegít, 
Ha  mások  azt  rá  vissza  nem  verik. 
Yiszhangtalan  az  üres  végtelen  .  .  . 
—  Ez  a  te  földi  átkod  én  szivem. 

S  ha  a  ligetbe  kimegyek  veled, 
Mit  súgnak  ott  a  hulló  levelek  ? 
Hogy  nincsen  erre  más  vigasztalás, 
Mint  büs  enyészet,  örök  elmúlás  .  .  . 

Várhadd  te  már  —  hiába  —  a  tavaszt ! 
Neked  virágot  többé  nem  fakaszt. 
Megsemmisülni !  rád  ez  volna  ír ; 
De  hajh!  ki  fejti  meg,  mit  rejt  a  sír? 


Nem  csalfa  hazug  álarcz  a  halál  ? 
A  lélek  él,  nyagalmat  nem  talál. 
És  visszatér  a  bősz  emlékezet 
Az  üdvre,  mely  örökre  elveszett ! ! 

Sajgó  szegény  szív  !  im  hogy  cserbe  hagy 
Erőködő,  vergődő  emberagy ! 
A  végtelen  világ,  az  egyetem 
Hallgat  közömbösen,  részvéttelen. 

Tehetlen,  véges  minden  gondolat. 
Teremts  magadnak  egy  istent  magad, 
S  higyj  benne  buzgón,  esztelen,  vakon. 
—  A  teremtésben  nincsen  ircralom  .  .  .  ! 


HARMINCZ  EV  UTÁN. 

Mi  hátra  volt  még,  elkövetkezett : 
E  földi  létben  gyász  sorunk  betölt. 
Találkozunk  —  irgalmas  végezet  ! 
Utolszor,  egyszer  még,  a  —  sír  előtt. 
Hittem,  hogy  lesz  idő,  midőn  megösmersz, 
S  helyet  cserél  bennünk  a  fájdalom; 
És  folyni  látom,  majd  ha  már  késő  lesz, 
A  megbánásnak  könnyét  arczodon. 

Mert  amit  én  vesztettem,  óriás, 

Hozzá  az  ég  adott  erőt  nekem. 

Én  látok  itt  olyant,  mit  senki  más ; 

Csodákat  mivel  emlékezetem. 

A  múltból  fölmerül  egy  pillanat, 

Mint  oczeánból  elsülyedt  sziget; 

És  látom  újra  ifjú  arczodat, 

Mikor  még  másért  nem  dobbant  szived. 


És  e  varázslat  rád  is  visszahat. 

E  lélek  a  te  Yeszta-templomod. 

Oltára  képében  látod  magad; 

Mit  vagyok  én  neked,  most  már  tudod : 

Ha  majd  e  földi  élettől  megváltam, 

Imába,  dalba  foglalt  szerelem 

Örökkévalósága  a  halálban 

Az  ég,  ládd,  mégis  eljegyzett  velem  ! 

Ki  bájaidból  méltatlan   vadakra 

Pazaroltál  nem  értett  kincseket ; 

Én,  a  hideg  bálvány  vezeklő  rabja, 

Ki  minden  kéjt  szivébe  temetett : 

Most  itt  ülünk,  siralomházi  lelkek, 

És  nézzük  egymást  hosszan,  szótala  i  .  .  . 

Tekintetünkben  hajh  !  nem  az  elvesztett  — 

Az  el  nem  nyert  éden  fájdalma  van. 

így  űl  a  hold  ádáz  vihar  után 
Nagy,  mozdulatlan   tornyos  fellegen, 
És  néz  alá  a  méla  éjszakán 
Bánatosan,  de  szenvedélytelen, 
Hallgatva  a  sirbolti  csöndességet 
A  rémteli  sötét  erdő  alatt, 
Amig  a  fákról    nagy  nehéz  könnycseppek 
Hervadt  levélre  halkan  hullanak  .  .  . 

„SEGÍTSÉG." 

Mit  a  szegénynek  a  dúsgazdagok 
Vetnek,  megírják  a  napi  lapok. 
Oszt  másnap  az  egészet  feledik. 
Mit  koldus  a  másik  koldusnak  ad, 
Isten  könyvébe  irva  a  fa'at, 
És  ott  marad  a  —  végitéletig. 


CREDO. 


Ha  neve  sem  lesz  régi  vármegyének, 
Kerületek-körökről  szól  az   ének, 
Melyek  közérdekűleg  mért  határát 
Már  nem   „bogár"  után   keringve  járták ; 
Lesz  ki  parancsol  és  ki  megfogadja, 
Törvénynek  átalános  foganatja : 
A  szolgabírók  rémmesében  élnek, 
Mágnás  nem  áll  fölötte  a  törvénynek : 
Az  árvapénztárnok  többé  nem  sikkaszt, 
Mert  cselekedni  már  nem  uri  ., sikk"  azt; 


so    — 


Ha  az  adó  lesz  kétszerannyi  mint  ma, 
De  kulcs,  arány  csaladkozhatlan  minta, 
És  e  cserével  mindakettö  jól  jár: 
Hatalmas  ország  és  jó  módú  polgár; 
Mert  államát  igaznak,  szentnek  tudva 
Adózó  mit  keres,  el  nem  hazudja; 
Munkás  jutalma  méltó  bér,  dicsének, 
Közmegvetés  árnyéka  a  herének; 
Rangot,  czimet  nem  koldult  rend  szalagja 
A  szellem  és  erkölcs  fensége  adja; 


Ha  mint  megannyi  Cortez  Nándor,  multunk 
Hajóit  eltökélten  fölgyújtottuk, 
Hogy  itt  ez  uj  világot,  melyhöz  értünk, 
Meghódítjuk,  de  vissza  már  nem  térünk; 
Nem  pislogunk  a  sirba  dicsöségér', 
Csak  szent  ereklye  már  az  ősi  czégér. 
Eltűnt  s  uj  diszbe  öltözött  a  puszta, 
Szebb  délibáb  —  jólét  fényébe  úszva; 
Kinvallató  pandúr  s  futó   betyár 
Helyén  sűrűn  a  mozdony  griffje  jár ; 

Ha  németek  hozzánk  tanulni  járnak, 
Magyar  leányt  keresnek  gouvernantenak ; 
Csikós  mulat  vasárnap  frakkot  öltve, 
Utolsó  antisémita  kitömve, 
Nadrágszíj,  csati  bot,  czigányok  sátra, 
Nemesség  bibliája:  ferbli  kártya, 
Es  —  tisztesség  nem  eshetik  kimondva    • 
Rojtos  gatya.  .  .  kerülnek  múzeumba: 
Akkor  telik  be  jós  igéd,  Széchényi  • 
Dicsőség,  boldogság  lesz  itten    élni  .  .  . 


Vajda  János:  Költemények. 

A  SZOMORÚ  KÖRUTAS. 

Egyiptom,  Líbia  csodái, 
A  Péter  és  Pál  kupolái, 
A  karnaki  romok  alatt 
Hideg  közönynyel  elhalad ; 
Mindezeket  megnézni  „chic", 
De  megteheti  mindegyik, 
Kinél  sok  a  pénz,  a  vagyon, 
És  neki  sok  van,  sok  nagyon. 

Saját  hajó  a  tengeren, 
A  szárazon  külön  vonat. 
Ét-háló-társalgó  terem, 
Mint  világfürdőkön   divat 
Orvos,  szakács,  gépész,  hajós, 
Bohócz  és  gyóntató  barát, 
Tolmács,  hierogliftudós 
Kisérik  a  világon  át. 

Már  láta  mindent,  a  mi  nagy, 
Hegyet,  havast,  gót  templomot, 
Mit  emberkézzel  emberagy 
S  az  ős  természet  alkotott. 
Mindez  mit  ér?  Semmit  sem  ér. 
Csak  unalom,  teher  neki. 
Sovárg  a  közönségesért, 
A  nagyság  átka  kergeti. 

Őt  bántja  a  világ  szeme, 
Mely  mindenünnen  rátapad. 
A  bámulat,  a  hír  szele, 
A  merre  útján  elhalad. 
Nem  tanulmány,  nem  látomány, 
Nem  kéjút,  a  mit  élvez  ő, 
Nem  járni  új  kaland  után  ; 
A  czélja  épp  ellenkező. 


Nem  a  tudásnak  szomja  bántja, 

Hajh!  bár  a  tenger  bősz  viharja, 

A  rohanó  mozdonykerék, 

A  recsegő  hajói  gép 

Ki  tudná  rázni  mind  együtt, 

Mi  elméjében  összegyűlt! 

Kegyetlen  vámpír  a  tudás ! 
Telhetlen  szíja  véredet, 
És  annál  kétkedőbb  Tamás, 
A  mennyivel  többet  bevett. 

Feledni,  elrejtőzni  messze, 
Zord,  laktalan  vad  tájakon, 
Hol  semmi  emlék  ne  jelezze, 
Mi  megsebezte  egykoron. 
Az  ismeretlenség  homálya 
Sajgó  szivére  volna  ír, 
De  hát  előtte  jár  s  utána 
Nyomában  mindenütt  a  hír. 

Világra  szóló  hír  dicsfénye, 

Mit  annyian  áhítanak, 

Az  már  családja  öröksége, 

Mely  egy  nagy  ős  névhez  tapad. 

Miért  népek  csatáztak,  haltak, 

Több  mint  egy  fél  évezredig, 

Neki  teher  már  a  magas  rang, 

Nyomasztja,  ránehezedik. 

Ha  minden  a  mi  üdvöt  ad, 

Mit  emberek  óhajtanak, 

Hír,  fény,  dicsőség,  rang,  vagyon, 

Együtt  mind  bőven,  gazdagon. 
De  mind  mit  ér,  ha  fáj  neki, 
Szivét  csak  jobban  égeti 
A   gondolat,  hogy  hasztalan, 
Ez  neki  mind  hiába  van. 

Selyem,  biborfény  jól  mutatja 
Jól  termett,  hősi  alkatát, 
De  elborult  lélek  bánatja 
Csak  láthatóbb  lesz  azon  át. 

Utján  a  szomszéd  fejedelmek 
Küldöttei  ha  megjelennek ; 
A  bámuló  tömeg  ha  várja 
A  lobogódiszes  határba : 
Mind  hasztalan !  bár  fáj  neki, 
De  nem  mehet,  nem  teheti ; 
Kitér  előlük,  más  utat  vált, 
És  szép  íejét  búsan  lehajtva, 
Magában  halkan  mondogatja: 
„Jó  emberek,  ah  hogyha  tudnák !  . 
De  itten  azután  egyszerre 
Elhallgat,  mintha  megrettenne, 
Hogy  megjelen  a  gondolat, 
A  szörnyű  rémkép,  mely  miatt 
Földönfutó  lett,  mely  elül 


Barangolással  menekül, 
Nem  kedvtelésből  örömest, 
De  csak  ha  elfáradt  a  test, 
Ha  kimerült,  ilyen  nagy  áron, 
Borúi  szemére  enyhe  álom. 

„Mit  ünnepély,  hivalgó  pompa!" 
—  Gondolja  —  nézve  a  távolba. 
„Levegő,  levegő  kell  nekem, 
A  tengeren,  a  hegyeken  .     ." 

Bár  unja  már,  gyűlöli  mind, 
Mint  ellenségeket  tekint 
Mindent,  mi  nagy,  fényes,  magas, 
A  csillogó  víz,  a  havas, 
Emlékek,  városok,  romok, 
Kéjpaloták,  mind  megunott, 
Átolvasott  könyv  már  neki  — 
Csak  az  alacsonyt  szereti. 

Az  alacsony,  a  közönséges, 
Minden,  mi  egyszerű,  szegényes, 
Ah  ez  az,  a  miért  eped, 
Az  egyedüli  élvezet. 

Mert  ismeretlen,  új  előtte, 
Ez  a  paradicsom  gyümölcse. 
De  mint  az  éden  kapujánál, 
lm  itt  is  egy  arkangyal  őrt  áll, 
A  magas  rang,  legmagasabb, 
Szól  tiltakozva:   „nem  szabad." 

Csak  álruhás  inkognitóban 
Mulathat  olykor  a  tilosban. 
Pusztán,  vadonban  egyedül 
Bolyongva  néha  sikerül 
Megcsalni'  a  törvényeket, 
Miket  szeszélye  sérteget. 

Igen,  ha  csöndes  völgy  öléből, 
Erdős  hegyoldal  rejtekéből, 
Országutaktól  félre,  távol 
A  kapzsi  lármás  nagy  világtól, 
Lakása  egy  erdésznek 
Mint  nyájas  föcskefészek, 
Lombok  közül  kikandikál : 
Elbámul  ott  mindig,  megáll, 
És  addig,  addig,  hogy  betér 
A  gazdát  üdvözölve  kér 
Egy  jó  ital  hideg  vizet; 
Azért  királyilag  fizet, 


Mit  látva  gazda  és  cseléd 

Alig  találja  a  helyét, 

És  szívesen  látott  a  vendég, 

„Nem  tudják,  hogy  kinek  tiszteljék." 

„Nem  tudják,  hogy  kinek  tiszteljék!" 
Ki  boldogabb,  mint  ő,  ezt  hallva? 
Bár  a  falon  egy  szörnyű  fénykép 
Az  ő  hasonmását  mutatja. 
De  hát  e  jámborok,  hogy  sejtsék 
Azt  a  csodát,  őrült  cserencsét 
Hogy  az  van  itt,  az,  a  ki  ottan 
Babér  között,  koszoruzottan 
Az  volna  itt,  egy  földi  Isten? 
Nem,  nem,  csak  nem  kell  megijedni, 
Nem  fogja  itt  ismerni  senki  — 
Marad  bizonnyal  ismeretlen  — 
Betelve  vágya  .  .  .  Nosza  hát  már 
Bátran  vigan ;  szabad  a  vásár ! 

Most  ő  is  ember,  mint  a  többi, 
Egy  közönséges  utas   „földi"   .  .  . 
Kirúgva  a  világ  alóla ; 
Ország-világra  semmi  gondja. 
Kezet  fog  a  jó  házi  néppel 


És  a  lakásban  szerte  nézdel. 
Mély  áhítattal,  mozdulatlan 
Olyan  malasztos  hangulatban 
Hogy  szinte  csuklik  már  a  térde 
Legott  omolni  a  középre 
Könnyülten  bűnbánón,  zokogva 
Mint  egy  vezeklő  a  templomba'". 

Mert  templom  ez,  ugy  érzi,  itten 
Sugdossa  az  körülte  minden  ; 
Az  egyszerűség,  mély  alázat. 
A  béke,  csöndesség  pompája, 
Mártir  szegénység  glóriája 
Avatja  szentté  e  kis  házat. 

A  mérhetetetlen  szörnyű  távol 
Ama  körök  magaslatától 
A  melyben  ő  élt,  élni  fog, 
Hol  éj  nap  minden  ugy  ragyog, 
E  szédítő  csodás  ellentét 
Meghatja  elmerengő  lelkét. 

És  gondolataiba  mélyed  : 
Hogy  im  hát  ember  itt  is  élhet ! 
Ez  alacsony  kicsiny  szobában, 
A  társaságtól  félre,  dugva 

E  temetői  néma  zugba ; 

Hirnévtelen,  örök  homályban 

E  füstös  gerendák  alatt, 

S  ki  tudja,   nem  e  boldogabb, 

Mint  sokan  ott.  hol  annyi  csáb  van, 

A  Hy  maláj  a  magasságban, 

Hol  elvégződik  a  világ, 

Honnan  se  fölebb,  se  tovább  ; 

Kezdődik  a  nagy  űr,  a  semmi. 

Lehet  csak  esni,  nagyot  esni  .  .  .  . 


De  már  tovább  nem  tépelődik 

Mert  már  ha  igy  van,  mostan  ő  itt 

A  helyzetet  kizsákmányolja. 

A  kisszerűben  most  van  módja. 

Most  itten  ő  a  szegénységben 

Kedvére  dúskál,  kéjeleg. 

Tanulmányozza  voltaképen 

—  Mi  neki  úgy  is  kötelesség, 

Bár  tette  volna  régesrégen  — 

Az  érdekes  népéletet 

A  házi  néppel  szóba  állva, 

Kiváncsi  rá  minő  lehet 

Ez  egyszerű  ős  emberek 

Tudása,  érzelemvilága  ? 

Kérdez,  felelget  és  im  látja, 
Hogy  a  mi  nyers:  erő  van  benne 
Bár  tanulatlan,  szűz  az  elme, 
Ködös  tanoktól  érintetlen, 
Pihent,  nyugalmas,  józan,  ép, 
Kevés,  de  neki  jó,  elég. 
Bár  együgyűk,  de  épen  abban 
Talál  szokatlan  kellemet. 
És  megtörténik  a  hallatlan, 
Jóságos  ég!  hogy  ő  nevet. 
Majd  azután  gondol  nagyot, 
Az  hogy  parányit,  alacsonyt. 
Elképzeli,  ha  kerülőnek 
Szegődne  el,  hogy  élne  ő  meg? 
Ám  lássa  hát,  nehéz  a  munka? 
Az  udvaron,  hol  ép  a  szolga 
Tuskót,  csomósat  hasogat  szét, 
Kezébe  fogja  a  nagy  fejszét, 
Neki  huzódoz,  nagyokat  vág, 
Ugy  széthasít  legvastagabb  fát, 
Hogy  messze  lódul  két  darabja, 
Az  egyik  erre,  másik  arra. 
Aprózza  a  hasábot,  rőzsét, 
De  nem  soká  tart  a  dicsőség  — 
Kifárad;  ám  de  nem  hiába 

Sovány  ebédjét  megszolgálta, 
A   melyhöz  épen  most  beintik  ; 
És  ó  csodák  csodája,  ízlik  ! 

És  a  mi  fő,  ó  boldog  éj, 
Utána  alszik,  mint  a  téj, 
Mint  a  kidöntött  szálfa,  télen, 
Hó  szemfödéllel  betakarva, 
Mély  csöndü  erdő  közepében 
Nem  álmodik,  mi  sem  zavarja. 

Folytatva  útját  a  vidéken, 
Mindenfelé  ellátogat 
Országút  mellett,  faluvégen 
Lát  sátoros  czigányokat 
Az  apjuk  épen  üstöt  foltoz ; 
Körülte  mennyi  a  gyerek ! 
Akár  az  orgonán  a  síp. 
Mind  meztelen,  de  mind  ugrándoz 
Fürgén,  vidáman,  mint  a  csík. 
És  kérdve  tőle,  hogy  mit  gondol, 
Nem  e  sok  is  már  ez  a  jóból  ? 
A  dádé  könnyedén  feleli:   „hát 
Kire  maradna  ez  a  nagy  világ?" 

Majd  másszor,  hogy  kimenekül 
Sötét,  komor  hegyek  közül, 

A  délibábos  pusztán  járva 

Akad  megint  ujabb  csudára. 

Nagy  tábla  kukoricza  szélén 

Emelkedett  kis  buczka  szélén, 

Mereven  áll,  mint  a  czövek 

Noha  pedig  már  jó  öreg, 

Egy  kis  zömök,  mándlis  paraszt, 

Bajusza  majdnem  egy  araszt. 

Tekintete  parancsoló  ; 

Tüskés  szemöldöke  alól 

Két  héja  szem  villog,  ragyog. 

Kezébe  furkós  somfabot, 

A  melylyel  fenyegetve  int 

Ha  valaki  közeledik 

S  átlépve  a  birodalom 

Ahol  övé  az  uralom. 

Vajon  ki  e  hatalmas  ősz? 

Ki  volna  más  ?  —  a  kukoriczacsősz. 

Kunyhója  száraz  kukoricza-szár. 

A  nyári  szellő  rajta  ki  s  be  jár. 

Lencsés  cseréppipája  a  fogán, 

Tarisznya,  benne  kostök,  vad,  mokány 

Kapa  dohány,  de  hát  ez  köll  neki, 

Szúnyog  raját  ez  messze  kergeti  ; 

Egy  megviselt  szűr,  czifraságtalan, 

No  még  meg  aztán  a  mi  rajta  van, 
Mindössze  ennyi,  mi  övé,  a  kincs, 
Ezenkívül  csak  egy  kutyája  sincs. 
Előtte  a  parázsban,  hamuba 
Uj  kukoricza  cséve,  burgonya, 
Ma  ettől,  holnap  attól  —  van  elég, 
Szűk  bére  mellett  ez  a  „járulék  " 
Hozzá  bicsakra  tűzve  süt  szalonnát 
A   szomszéd  csordakutról  oltja  szomját, 
Nagy  néha  egy  ital  bor  is  kerül 
(Ajándékképen,  melylyel  hébe-hóba 
Meg-megveszik,  ez  a  világnak  sorja !) 
így  éldegél  ő  itten  egyedül, 
Szélben,  viharban,  forró  napon  át, 
Elégedetten,  mindig  egyaránt. 

Ez  embert  nézi  s  nem  fogy  a  csudája. 
Mi  nagyszerűség  a  kicsinyszerűben ! 
Egy  mikroskop  világ  a  gombostűben. 
Vájjon  napestig  itt  egy  helyben  állva 
Mit  gondol  össze-vissza  ?  —  kérdi  tőle. 
„Hát  semmit!"   —  ennyi  rá  a  felelet. 
(Nem  sok,  de  több  még  sem  lehet, 
Mert  kell-e  több :  nem  félni  attól, 
Hogy  megőrülhet  —  gondolattól?) 

Eszébe  jut  Nagy  Sándor,  a  hiú  ! 

És  elmerülve  mélyen,  iflú 

Szemében  egy  szemérmes  köny  remeg 

S  gondolja:   „Az  vagyok,  a  ki  vagyok, 

A  föld  kerekségén  a  legnagyobb, 

De  Isten  látja  síró  lelkemet, 

Azt  elcserélném,  szőrért  szőrt,  veled  " 

S  hogy  még  kivenne  többet  is  belőle, 
Biztatja,  vajh  ha  kivánsága  van, 
Akármi,  mondja  bátran,  Kérje  tőle, 
O  teljesíti  egybe  .  .  .  Hasztalan  ! 
Mintegy  kikelve  kissé  önmagából, 
Gondolkozik  ;  a  semmiségbe  bámul, 
S  a  felelet  megint  csak  az  elébbi : 
-Mi  kéne!  Hát  mi  kéne?  Semmi!" 

Egy  ember,  a  kinek  nincs  semmije, 
Es  mindazáltal  semmi  vágya  nincs  ! 
Övé  talán  a  föld,  azt  véli-e, 
Es  rajta  minden,  a  mi  drága  kincs ; 
És  kettejük  közül,  mennykőbe,  hát 
E  rongyos  emberé  a  nagy  világ? 

lm  hát  most  eljutott  az  alsó  végre 
A  kisszerű,  alanti  is  ki  van  merítve. 

Nincs  mit  kutatni  már  tovább. 
Ismerve  mind  két  szélén,  a  világ 
Ezentúl  még  unottabb,  üresebb. 
Szivében  egy  legújabb,  üde  seb. 
Mi  béke,  csönd  itt  lenn  a  mélyben ! 
Mi  nyugalom,  aczélos  idegek  ! 
A  lélek  nem  háborg  magával,  épen 
Csak  az  övé  gyógyithatlan,  beteg 
Agyában  egy  bősz,  átkos  gondolat 
Az  őrület  hazug  képzelt  veszélye 
Fészkelte  el  magát,  megy  véle, 
S  e  mérges  vad  darázs  el  nem  marad, 
Atalkodottul  egyre  ott  donogva 
Ijeszti  el,  nem  ismert  távolokba. 


Hát  menni  kell,  fáradni  untalan, 
Bolyongnia,  mint  Ahasvérnek, 
S  jó  még,  ha  egy  —  sötét  —  vigasza  van 
Hogy  napjai  majd  eg.szer  véget  érnek  .  .  . 
És  akkor  aztán,  majd,  valamikor, 
Ha  leomoltak  várak,  templomok, 
Fölszántva  kripták,  elfeledt  romok, 
És  a  profán  szél  mindent  összhord ; 

Ha  az  idő  enyészet,  a  halál 
Diadalutján  minden  elvegyül : 
Hamvában  is  majd  akkor  egyesül 
A  kukoriczacsősz  és  a  —  király  . 

